इस डांसर ने किए ऐसे डांस स्टेप्स, नोरा फतेही भी हुईं हैरान, Video हुआ वायरल  
नोरा फतेही ने शेयर किया वीडियो
इस डांसर के स्टेप्स को देख हुईं हैरान
वायरल हो रहा है यह वीडियो
नोरा फतेही (Nora Fatehi) को सुर्खियों में बने रहना अच्छे से आता है. वो अपनी तस्वीरों और डांस वीडियो से सोशल मीडिया पर छाई रहती हैं. उन्होंने फिर से एक डांस वीडियो अपने ऑफिशियल इंस्टाग्राम अकाउंट पर शेयर किया है, जो खूब वायरल हो रहा है. इस वीडियो में देखा जा सकता है कि कैसे यह डांसर 'पेपेटा' सॉन्ग पर भरतनाट्यम और हिप-हिप प्यूजन का शानदार मिश्रण कर अपने डांस का जलवा बिखेर रही है. नोरा फतेही (Nora Fatehi Dance Video) भी इस डांसर के डांस को देख हैरान रह गईं. उनको यह डांस वीडियो इतना अच्छा लगा कि वो खुद को इसे शेयर करने से नहीं रोक सकीं.

A post shared by Nora Fatehi (@norafatehi) on Oct 2, 2019 at 2:09am PDT

नोरा फतेही (Nora Fatehi) ने इस डांस वीडियो को शेयर करने के साथ ही एक कैप्शन भी लिखा है. उन्होंने लिखा: "यस क्वीन. यह अद्भुत है! आज इंटरनेट पर 'पेपेटा' के लिए भरतनाट्यम और हिप-हिप फ्यूजन का शानदार मिश्रण! ब्रावो! आपकी क्रिएटिविटी और शानदार मूवमेंट को प्यार." नोरा फतेही द्वारा शेयर किए गए इस वीडियो को 4 लाख 38 हजार से ज्यादा बार देखा जा चुका है और इसे देखने का सिलसिला लगातार जारी है.

A post shared by Nora Fatehi (@norafatehi) on Sep 12, 2019 at 1:06am PDT

नोरा फतेही (Nora Fatehi) वैसे भी अपने डांस के लिए ही पहचानी जाती हैं और उन्होंने 'बाहुबली' और 'सत्यमेव जयते' के 'दिलबर' सॉन्ग से जमकर सुर्खियां लूटी हैं. नोरा फतेही बिग बॉस में भी आ चुकी हैं. बता दें कि नोरा फतेही हाल ही में फिल्म 'भारत' में नजर आई थीं. नोरा फतेही, वरुण धवन (Varun Dhawan) और श्रद्धा कपूर (Shraddha Kapoor) की डांस आधारित फिल्म 'स्ट्रीट डांसर (Street Dancer)' में भी नजर आएंगी.